CELEX: C2006/060/99
Language: el
Date: 2006-03-11 00:00:00
Title: Υπόθεση F-123/05: Προσφυγή της  13ης Δεκεμβρίου 2005  — Bracke κατά Επιτροπής

11.3.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 60/53
            
         Προσφυγή της 13ης Δεκεμβρίου 2005 — Bracke κατά Επιτροπής
   (Υπόθεση F-123/05)
   (2006/C 60/99)
   Γλώσσα διαδικασίας: η γαλλική
   Διάδικοι
   
      Προσφεύγων: Jean-Marc Bracke (Watermael-Boitsfort, Βέλγιο) [Εκπρόσωπος: P. Bruwier, δικηγόρος]
   
      Καθής: Επιτροπή των Ευρωπαϊκών Κοινοτήτων
   Αιτήματα του προσφεύγοντος:
   
               —
            
            
               να ακυρωθεί η απόφαση της Αρμόδιας για τους Διορισμούς Αρχής (ΑΔΑ) της 7ης Σεπτεμβρίου 2005 επί της ενστάσεως του Jean-Marc Bracke (αριθ. R/570/05), καθώς και οι επόμενες πράξεις που εκδόθηκαν ως συνέπεια της αποφάσεως αυτής·
            
         
               —
            
            
               να καταδικαστεί η καθής στα δικαστικά έξοδα.
            
         Ισχυρισμοί και κύρια επιχειρήματα
   Ο προσφεύγων, επιτυχών του διαγωνισμού COM/PC/04, αμφισβητεί τη νομιμότητα της αποφάσεως της ΑΔΑ να μην τον προσλάβει ως δόκιμο μόνιμο υπάλληλο, με το αιτιολογικό ότι δεν πληροί τις σχετικές με την προϋπηρεσία προϋποθέσεις, οι οποίες αποτελούν καταλέγονται στις κατά τον ως άνω διαγωνισμό προϋποθέσεις επιλεξιμότητας
   Ο προσφεύγων προβάλλει ότι η επίμαχη απόφαση αντιβαίνει στο άρθρο 27 του Κανονισμού Υπηρεσιακής Καταστάσεως (ΚΥΚ), διότι αποκλείει, χωρίς νόμιμη δικαιολογία, ορισμένους υποψηφίους από τον διορισμό στην προκηρυχθείσα θέση. Προβάλλει, περαιτέρω, παραβίαση της αρχής της απαγορεύσεως των διακρίσεων, της αρχής της χρηστής διοικήσεως, της αρχής της ανεξαρτησίας της εξεταστικής επιτροπής, καθώς και της αρχής της δικαιολογημένης εμπιστοσύνης. Τέλος, υποστηρίζει ότι η διάταξη της προκηρύξεως του διαγωνισμού στην οποία στηρίζεται η εν λόγω απόφαση, δηλαδή το σημείο ΙΙΙ.1, είναι παράνομη, διότι παραβιάζει την αρχή της απαγορεύσεως των διακρίσεων, και, ως εκ τούτου, πρέπει να κηρυχθεί μη εφαρμοστέα σύμφωνα με το άρθρο 241 ΕΚ.